جه‌بار ياوه‌ر ئه‌ميندار گشتی وزاره‌ته‌گه‌ له‌ لێدوالنه‌يلی ئه‌را ئاژانس ئه‌نادۆل توركی ك(شه‌فه‌ق نيوز)ئاگاداری بوی، وت: هيمان ريكخرياگ ترۆريستی داعش مه‌ترسی خه‌ته‌رناكيگ ديرێد له‌بان شار شه‌نگاڵ، چوينكه‌ زاڵه‌ له‌بان ٢٠% ده‌ورگرد شاره‌گه‌و ماوه‌ی ١٥كم له‌ليه‌و دويره‌و ئه‌گه‌ره‌يل ئه‌وه‌يش ئه‌كريه‌ێد وه‌ مووشه‌ك بگرێده‌ی ئامانج.
جی باسه‌، ياوه‌ر هه‌ميش وت: گشت ئه‌و ڕيه‌يله‌ ك ئه‌يه‌نه‌ ناو شه‌نگاڵه‌و له‌ڕوی ئاسايشيه‌و مقه‌يه‌تی كريانه‌، وه‌لێ وه‌ل ئه‌وه‌يشا داعش فريه‌ دوير نيين له‌ ناوه‌ند شاره‌گه‌و نزيكه‌ی ١٥كم له‌ليه‌و دويرن.
